Nos, officialis curie Bisuntine, notum facimus... quod... dominus Petrus de Vulchens, miles, vendidit, tradidit vel quasi et im perpetuum quittavit et concessit domine Lore, relicte nobilis viri Johannis, comitis Burgundie et domini Salinensis, quicquid ipse habebat et habere poterat vel debebat quo[quo] modo in villis, territoriis et finagiis de Esterno, de Sarray et de Nan et appendiciis earundem villarum, in hominibus, mansis, pratis, campis, terris arabilibus et non arabililibus, pascuis, nemoribus, nemorum usagiis, molendinis, aquis, aquarum decursibus, piscariis, censibus, juribus, redditibus, serviciis, justicia magna et majori, et specialiter en la forest de Sarray, et generaliter in omnibus aliis ad dictas villas et earum territoria et finagia pertinentibus, quocumque nomine censeantur; vendidit, inquam, pro ducentis et octoginta libris viennensium, predicto militi venditori, sicut coram nobis in jure confessus est et publice recognovit, a predicta Lora solutis et traditis in pecunia numerata. In cujus rei testimonium, ad preces partium, presentibus litteris, etc. Actum VII kalendas julii, anno Domini Mº CCº septuagesimo secundo.